Едгар Алън По
Тишина

Превод от английски: Теменуга Маринова, 2001

chitanka.info

Съществуват неразделими неща.

Природата им двойнствена създава

чрез светлина обвивката и същността.

Тъй те в предмет и сянка се явяват.

Във двойна тишина, море и бряг,

душа и тяло. Ала обитава

молитви тихи и трева горяла

с болезнено познание едно от тях.

Макар че Вечността е негов знак,

съвършена тишина е, без боязън,

дори и злото няма власт над него.

Но щом съдбата странна те беляза

за срещата със сянката му бледа

в самотно царство и без име даже,

помни, че там единствен Бог те пази.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.